|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΠΕΡΙΑΣ**  **ΔΗΜΟΣ ΚΑΤΕΡΙΝΗΣ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΤΕΧΝΙΚΩΝ ΕΡΓΩΝ** | **Αρχιτεκτονικός διαγωνισμός ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης»** |

**5Ο ΠΡΑΚΤΙΚΟ ΚΡΙΤΙΚΗΣ ΕΠΙΤΡΟΠΗΣ**

Στην αίθουσα συνεδριάσεων του Δημοτικού Συμβουλίου Κατερίνης, στον 1ο όροφο του Δημαρχιακού μεγάρου που βρίσκεται επί της πλατείας Δημαρχείου στην Κατερίνη, σήμερα στις 19.07.2019 ημέρα Παρασκευή και ώρα 10:00, συνήλθε σε πέμπτη συνεδρίαση η Κριτική Επιτροπή του Αρχιτεκτονικού Διαγωνισμού Ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης» μετά από πρόσκληση του αγωνοθέτη. Η Κριτική επιτροπή συγκροτήθηκε με την με αριθμό 256/2019 απόφαση της Οικονομικής Επιτροπής Δήμου Κατερίνης (ΑΔΑ: 6ΘΑΠΩΕΤ-Θ5Η) η οποία δημοσιεύθηκε στην Εφημερίδα της Κυβέρνησης (ΦΕΚ 355/ Υ.Ο.Δ.Δ./10.06.2019). Στην συνεδρίαση παρευρέθηκαν οι κάτωθι:

1. Μακρίδης Πέτρος του Θεοδώρου, Αρχιτέκτονας Μηχανικός
2. Πάτσιος Αθανάσιος του Κωνσταντίνου, Αρχιτέκτονας Μηχανικός
3. Παπαδοπούλου Αναστασία του Γεωργίου, Αρχιτέκτονας Μηχανικός
4. Σκαρλάτος Παναγιώτης του Κωνσταντίνου, Αρχιτέκτονας Μηχανικός
5. Κανταρτζής Μιχάλης του Νικολάου, Αρχιτέκτονας Μηχανικός

Εν συνεχεία, τα μέλη της Κριτικής Επιτροπής στα πλαίσια του «2ου Σταδίου Αξιολόγησης – Κατάταξης των προτάσεων» του διαγωνισμού και έχοντας υπόψη τους θεματικούς παράγοντες αξιολόγησης που τέθηκαν στη δεύτερη συνεδρίαση, στους οποίους αντικατοπτρίζονται οι στόχοι του αγωνοθέτη, προχώρησαν σε λεπτομερή εξέταση των στοιχείων των με α/α 5 και 6 υποβληθέντων προτάσεων-ιδεών και μέσα από διαλογική συζήτηση και ανταλλαγή απόψεων, κατέληξαν στην κάτωθι καταγραφή των παρατηρήσεων τους:

**Α/α 5. Πρόταση με αριθμό 84123453ΝΕ**

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Όλη η πρόταση επικεντρώνεται σε μια υπερκατασκευή που προτείνεται σε χώρο εκτός περιοχής μελέτης. Οι δαπεδοστρώσεις διαχωρίζονται με μια ζώνη περιμετρικά των οικοδομικών τετραγώνων, αναπαράγοντας το μοτίβο των διακριτών συμβατικών πεζοδρομίων. |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΠΕΡΙΒΑΛΛΟΥΝ ΤΗΝ ΠΡΟΤΑΣΗ | Η υλοποίηση της εφαρμογής παραδοσιακών διακοσμητικών μοτίβων αδόκιμη. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Ελλιπής με ασάφειες. Η πρόταση ανακύκλωσης και συλλογής απορριμμάτων θετική. |
| ΤΕΧΝΙΚΗ ΠΡΟΣΕΓΓΙΣΗ | Η πρόταση επαναχρησιμοποίησης των υπαρχόντων κυβόλιθων ανεφάρμοστη, κοστοβόρα και επιβαρυντική για το περιβάλλον. |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Γενικόλογη προσέγγιση. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Η τεκμηρίωση επικεντρώνεται στην υπερκατασκευή που προτείνεται σε κοινόχρηστο χώρο εκτός περιοχής μελέτης. Δε γίνεται οποιαδήποτε ουσιώδης μνεία στην υπόλοιπη περιοχή της μελέτης. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ανεπαρκής. |

**Α/α 6. Πρόταση με αριθμό 93699369SN**

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Η σχεδιαστική πρόταση δεν αναδεικνύει τη θεωρητική προσέγγιση που παρουσιάζεται στην επεξηγηματική έκθεση. |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΠΕΡΙΒΑΛΛΟΥΝ ΤΗΝ ΠΡΟΤΑΣΗ | Η σχεδιαστική προσέγγιση ενδιαφέρουσα αλλά σε αρκετές περιοχές αναίτια πολύπλοκη με αποτέλεσμα ενδιαφέρουσες προτάσεις, οι οποίες δεν αρθρώνονται πάνω σε μια συγκροτημένη δομή, να αυτοαναιρούνται. Η ανάλυση της διάταξης των τραπεζοκαθισμάτων της έκθεσης δεν παρουσιάζεται στη σχεδιαστική πρόταση. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Γίνεται μνεία μόνο για την υδατοαπορροφητικότητα των επιφανειών. Το πράσινο παρουσιάζεται με ασάφεια, χωρίς να προσδιορίζεται στη σχεδιαστική πρόταση |
| ΤΕΧΝΙΚΗ ΠΡΟΣΕΓΓΙΣΗ | Με σοβαρές ασάφειες και ελλείψεις. |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Το θέμα αντιμετωπίστηκε πλημμελώς στη μελέτη καθώς δεν υπάρχει πρόταση για ποδηλατόδρομους και διαδρομές ατόμων με μειωμένη όραση. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Ατελής. Η περιγραφή στην έκθεση είναι ανεπαρκής, ενώ παράλληλα οι αντίστοιχες πληροφορίες στα σχέδια επιγραμματικές και ασαφείς. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ανεπαρκής. |

Στο σημείο αυτό και ώρα 15:00 ολοκληρώθηκε και λύθηκε η συνεδρίαση.

Η Κριτική Επιτροπή

|  |  |
| --- | --- |
| Μακρίδης Πέτρος | Πάτσιος Αθανάσιος |
| Παπαδοπούλου Αναστασία | Σκαρλάτος Παναγιώτης |
| Κανταρτζής Μιχάλης |  |

Η Γραμματέας της Επιτροπής

Πακαταρίδου Βασιλική